બન્યું એવું હતું કે, એક એમબ્યુલન્સ વડોદરાથી દમણ દર્દીને મૂકી પરત ફરતી હતી. ડ્રાઇવર અને તેની સાથેના સ્ટાફે દમણમાં દારૂની મોજ માણી હતી. ત્યાંથી વલસાડ સિટીમાંથી પસાર થતાં હતાં. વડોદરા પાર્સિંગની GJ-06-Y-353 નંબરની એમ્બ્યુલન્સમાં જતા સ્ટાફ ધીંગામસ્તી કરી રહ્યાં હતાં. એમ્બ્યુલન્સના દરવાજાઓ પણ ખોલી નાંખ્યા હતાં. જોખમી રીતે ગાડી ચલાવી રહ્યા હતાં. આવી ફરિયાદના આધારે વલસાડ ટ્રાફિક પોલીસે વોચ ગોઠવીને એમ્બ્યુલન્સને મોંઘાભાઈ હોલ પાસે તેને અટકાવી હતી. તેની તપાસ કરતા તેમાંથી વિદેશી દારૂનો જથ્થો મળી આવ્યો હતો.